Rusia nu vrea să-i fie adoptați copiii de către cetățenii din țări în care este acceptată schimbarea de sex
Un proiect de lege a fost înaintat Dumei de Stat ruse pentru a interzice adopția sau tutela copiilor din Rusia de către cetățeni ai țărilor în care schimbarea de sex este permisă. Inițiativa implică refuzul adopției sau tutelei copiilor din Rusia de către cetățeni din Australia, Austria, Argentina, Belgia, Marea Britanie, Germania, Danemarca, Islanda, Spania, Italia, Canada, Finlanda, Elveția, Estonia și alte țări unde schimbarea de sex este permisă fie prin intervenție medicală, fie prin modificarea documentelor de identitate, a scris președintele Dumei de Stat, Viaceslav Volodin, pe canalul său de Telegram.